Alar Süda 18.11.2025 nr 3-1.60.36.2/2025/5

Riigimetsa Majandamise Keskus

alar.suda@rmk.ee 03.12.2025 nr 5.1-7/12353-1

**Narva linna ettepanekud Kulgu ja Vepsküla kogukonnaalade**

**erakorraliste raiete metsatööde plaanide osas**

Kuna tegemist on küpse metsaga, mis on jõudnud raievanuseni, on lageraie metsa uuendamise seisukohast põhjendatav. Kulgu metsaala paikneb kõrgendatud avaliku huviga alal (KAH-ala). Üldplaneeringu kohaselt ei tohi 10-aastase perioodi jooksul uuendusraie maht KAH-alal ületada 25% uuendusraieks sobivate metsade pindalast sellel alal. Kulgu kogukonnaala puhul on kavandatav raiemaht 36% (21,4 ha 60 hektarist) ja sellest tulenevalt on vajalik kavandatud raiemahtu vähendada, et üldplaneeringus sätestatud 25% piirang oleks täidetud, või esitada eraldi põhjendus, tuginedes üldplaneeringu tingimusele, mille kohaselt võib kohalik omavalitsus metsakahjustuste tekkimisel kooskõlastada üldplaneeringu tingimustest erineva metsatööde plaani.

Vepsküla metsaala jääb nii maakonnaplaneeringu kui ka Narva linna üldplaneeringu kohaselt rohelise võrgustiku alale. Maakonnaplaneering näeb seal ette lageraie vältimise ja metsaressursside säästliku kasutamise, kuid samas konkreetset raiemahu ülempiiri ei ole määratud.

Leiame, et ka Vepsküla metsatööde plaanis on põhjendatud eraldi käsitleda lageraiete vajalikkust ja kavandatud raiemahtu, kuna see ületab 25%, et tagada läbipaistvus ja kooskõla rohevõrgustiku eesmärkidega.

Kulgu noorte metsade osas, kus ribaraiet ei ole lubatud teostada, tuleb ohtlike puude sanitaarraie puhul märkida selged kriteeriumid, nt murdunud puud, tugevalt kallutatud puud, ulatuslike kahjustustega puud, mis kujutavad otsest ohtu inimestele või rajatistele.

Palume võimaluse korral rakendada Kulgu ja Vepsküla rohelise võrgustiku sidususe ja ökoloogiliste funktsioonide säilitamiseks järgmisi leevendus- ja kompensatsioonimeetmeid:

* kasutada suurekasvulisi istikuid, et taastada puhvrifunktsioon kiiremini;
* istutada kiirekasvulisi lehtpuid visuaalbarjääriks Vepsküla metsaeraldisel nr 17 sõidutee äärde;
* tagada vajadusel ökoloogilised koridorid laiusega vähemalt 30–50 m, lähtudes kohalike liikide liikumisvajadusest;
* rakendada muid asjakohaseid loodusväärtusi säilitavaid meetmeid vastavalt ala eripärale.

Lugupidamisega

(allkirjastatud digitaalselt)

Natalja Šibalova

direktor

Anastassija Potapova

[anastassija.potapova@narva.ee](mailto:anastassija.potapova@narva.ee)